《送泽州相国予告归里》
清代·吕谦恒

元老承恩帝里回，奏书三上曰俞哉。丹心宁恝苍生望，白发方俞绿野开。

纶阁有章光日月，岩城无地起楼台。他时天语还存问，沁水遥瞻佳气来。

作者简介：（1653—1728）河南新安人，字天益，又字涧樵。吕履恒弟。康熙四十八年进士，雍正间官至光禄寺卿。与兄同官京师，以诗文相砥砺，时称新安二吕。尝读书青要山，因名其集为《青要集》。